Diagramveiviser – Dataserier

Innhold

# Diagramveiviseren – Dataoverskrifter

På denne siden av Diagramveiviseren kan du endre kildeområdet for alle dataserier separat, inkludert etikettene deres. Du kan også endre området for kategoriene samt egenskapene til kategoriene, for eksempel farger. Du kan først velge dataområdet på siden Dataområde og deretter fjerne unødvendige dataserier eller legge til dataserier fra andre celler her.

Hvis du synes det er for mange valg på denne siden, kan du bare velge dataområdet på siden Dataområde og hoppe over denne siden.

For å bruke denne funksjonen …

#### Fra menylinjen:

Velg Sett inn - Diagram - Dataserie.

Dobbeltklikk på et diagram og velg så «Format → Dataområder»

#### Fra grensesnittet med faner:

Velg Sett inn - Diagram - Dataserie.

#### Fra verktøylinjer:

Sett in - Diagram

Dette dialogvinduet er bare tilgjengelig for diagrammer basert på tabeller i Calc eller Writer.

Du kan trykke Shift+F1 og peke på en kontroll for å finne ut mer om denne kontrollen.

## Ordne dataserier

I Dataserier-listen ser du alle dataserier i det gjeldende diagrammet.

- Velg en oppføring i listen for å ordne dataseriene.

- Trykk på Legg til for å legge til en dataserie under den valgte serien. Den nye dataserien får samme type som den valgte serien.

- Trykk på Fjern for å fjerne den valgte serien fra listen.

- Bruk pilene for å flytte den valgte serien opp og ned i listen. Dette endrer kun rekkefølgen i diagrammet, ikke i kildetabellen.

## Endre dataserier

1. Velg en dataserie i listen for å se og endre egenskapene dens.

   I listen Dataområder får du se rollene navn og celleområdene til dataseriene.

2. Velg et element og endre innholdet i tekstfeltet nedenfor.

   Etiketten ved tekstfeltet viser den valgte rollen.

3. Skriv inn området eller velg Velg dataområde for å forminske dialogvinduet og velge området med musa.

   Hvis du vil ha et dataområde som består av flere celleområder som ikke ligger inntil hverandre, sett inn det første området, skriv inn et semikolon til slutt i tekstfeltet og velg de neste områdene. Bruk semikolon for å skille områder.

Området til en datarolle som Y-verdier må ikke inneholde overskriftsceller.

## Redigering av dataetiketter

- Skriv inn eller velg et celleområde som skal bli brukt som tekst for kategorier eller dataoverskrifter.

Teksten vises på X-aksen eller som dataoverskrifter avhengig av diagramtypen.

## Redigering av dataetiketter

Hver kategorioppføring kan ha en fyllfarge og en kantfarge.

Du kan redigere egenskapene for fyllfarge og kantfarge for kategoriene. Fargene er definert av et celleområde med samme størrelse som kategoriområdet.

Fargeverdiene uttrykkes ved hjelp av deres røde, grønne og blå komponenter (RGB) kombinert av COLOR()-funksjonen.

Dataområder for kantfarge og fyll kan bare angis for kolonne-, stolpe-, sektor-, boble- og kolonne- og linjediagrammer.

### Innstilling av kategorifyllfarge

1. Klikk på Fyllfarge-oppføringen i listen.

2. I boksen Område for fyllfarge skriver du inn celleområdene for kategorienes fyllfargeverdier.

### Angi kategorikantfarge

1. Klikk på Kantfarge-oppføringen i listen.

2. I boksen Område for kantfarge skriver du inn celleområdene for kategorienes kantfargeverdier.

### Eksempel

Lignende emner

Sette inn diagrammer

Diagramveiviseren – Diagramtype

Diagramveiviseren – Dataområde

Diagramveiviseren – Diagramelementer

Supporter oss!