Innhold

# Funksjoner i LibreOffice Writer

LibreOffice Writer lar deg lage og utforme tekstdokumenter som du kan sette bilder, tabeller og diagrammer inn i. Du kan lagre dokumentene i mange ulike formater, som for eksempel det standardiserte OpenDocument format (ODF), Microsoft Word, doc-format, HTML og du kan lett eksportere dokumentene dine til «Portable Document Format» (PDF).

## Skrive

LibreOffice Writer lar deg lage både vanlige dokumenter, som notater, fakser, brev, referater og flettede dokumenter, i tillegg til lange og komplekse eller oppdelte dokumenter med komplett litteraturliste, referansetabeller, innholdslister og stikkordregister.

LibreOffice Writer inkluderer også nyttige funksjoner som en stavekontroll, en synonymordbok, autokorrektur og bindestrek, samt en rekke maler for nesten alle formål. Du kan også lage dine egne maler ved hjelp av veiviserne.

## Utforme og strukturere

LibreOffice tilbyr et bredt utvalg av alternativer for å designe dokumenter. Bruk stilpakken til å opprette, tilordne og endre stiler for avsnitt, individuelle tegn, rammer og sider. I tillegg hjelper navigatoren deg med å raskt navigere rundt i dokumentene dine, lar deg se på dokumentet i en disposisjonsvisning og holder oversikt over objektene du har satt inn i dokumentet.

Du kan også lage ulike registre og innholdslister i tekstdokumenter. Du kan angi strukturen og utseendet til registrene og innholdslistene slik du måtte ønske. Hyperlenker og bokmerker lar deg hoppe direkte til tilhørende elementer i teksten.

## Datatrykking i LibreOffice Writer

LibreOffice Writer inneholder mange publiserings- og tegneverktøy som hjelper deg med å lage profesjonelt stilede dokumenter, for eksempel brosjyrer, nyhetsbrev og invitasjoner. Du kan formatere dokumentene med flersøyleoppsett, rammer , grafikk ,tabeller og andre objekter.

## Beregninger

Tekstdokumenter i LibreOffice har en innebygd beregningsfunksjon som hjelper deg med å utføre beregninger eller logiske lenker. Du kan enkelt lage en tabell i et tekstdokument for å gjøre beregninger.

## Lage tegninger

Tegneverktøyet i LibreOffice Writer lar deg lage tegninger, bilder, forklaringer og bildetekster, samt andre typer av tegninger direkte i tekstdokumentet.

## Sette inn bilder

Du kan sette bilder med mange ulike formater inn i et tekstdokument. I tillegg gir Galleriet en bildesamling sortert etter temaer, og du kan lage flotte skrifteffekter med Skriftformingsgalleriet.

## Fleksibelt brukergrensesnitt

Programgrensesnittet er utformet slik at du kan konfigurere det i henhold til dine preferanser, inkludert tilpasning av ikoner og menyer. Du kan plassere forskjellige programvinduer, for eksempel stilpanelet eller navigatøren, som flytende vinduer hvor som helst på skjermen. Du kan også dokke noen vinduer til kanten av arbeidsområdet.

## Dra og slipp

Med dra-og-slipp-funksjonen kan du arbeide raskt og effektivt med tekstdokumenter i LibreOffice. Du kan for eksempel dra og slippe objekter, slik som bilder fra galleriet, fra et sted til et annet i det samme dokumentet, eller du kan flytte objekter mellom åpne LibreOffice-dokumenter.

## Hjelpefunksjoner

Du kan bruke Hjelpesystemet som et komplett oppslagsverk for LibreOffice-programmene. Her finner du instruksjoner for både enkle og avanserte oppgaver.

Supporter oss!