Feilsøkingsmodus

Innhold

# Start på nytt i feilsøkingsmodus

I feilsøkingsmodus starter LibreOffice midlertidig med en ny brukerprofil og deaktiverer maskinvareakselerasjon. Dette hjelper med å gjenopprette LibreOffice til en fungerende tilstand.

For å bruke denne funksjonen …

#### Fra menylinjen:

Velg Hjelp - Start på nytt i feilsøkingsmodus.

#### Fra en kommandolinje

Start LibreOffice fra kommandolinjen med --safe-mode-alternativet

Start LibreOffice fra LibreOffice (feilsøkingsmodus) Start-menyoppføring

## Hva kan jeg gjøre i feilsøkingsmodus?

Når du er i feilsøkingsmodus, vil du se en dialogboks som tilbyr tre alternativer for gjenoppretting av brukerprofiler

### Fortsett i feilsøkingsmodus

Dette alternativet lar deg jobbe med LibreOffice som du er vant til, men med en midlertidig brukerprofil. Det betyr også at alle konfigurasjonsendringer gjort i den midlertidige brukerprofilen vil gå tapt etter omstart.

### Start på nytt normalt

Hvis du velger Start på nytt normalt, forkastes alle endringer, feilsøkingsmodus avsluttes og LibreOffice startes på nytt i normal modus. Bruk dette alternativet hvis du kom hit ved et uhell.

### Bruk endringene og start på nytt

Dialogen tilbyr flere endringer i brukerprofilen som kan gjøres for å hjelpe gjenopprette LibreOffice til fungerende tilstand. De blir mer radikale ovenfra og ned, så du bør prøve dem etter hverandre. Hvis du velger dette alternativet, brukes de valgte endringene

### Gjenopprett fra sikkerhetskopi

LibreOffice beholder sikkerhetskopier av tidligere konfigurasjoner og aktiverte utvidelser. Bruk dette alternativet for å gå tilbake til forrige tilstand, hvis problemene sannsynligvis skyldes nylige endringer i konfigurasjon eller utvidelser.

### Konfigurer

Du kan deaktivere alle utvidelser installert av brukeren. Du kan også deaktivere maskinvareakselerasjon. Aktiver dette alternativet hvis du opplever oppstartskrasj eller visuelle feil, de er ofte relatert til maskinvareakselerasjon.

### Utvidelser

Noen ganger kan ikke LibreOffice startes på grunn av utvidelser som blokkerer eller krasjer. Dette alternativet lar deg deaktivere alle utvidelser installert av brukeren, samt delte og medfølgende utvidelser. Avinstallering av delte og medfølgende utvidelser bør brukes med forsiktighet. Det vil bare fungere hvis du har de nødvendige systemtilgangsrettighetene.

### Tilbakestill til fabrikkinnstillinger

Hvis alt annet mislykkes, kan du tilbakestille brukerprofilen din til fabrikkstandard. Det første alternativet Tilbakestill innstillinger og brukertilpasninger tilbakestiller alle konfigurasjons- og brukergrensesnittendringer, men beholder ting som din personlige ordbok og maler. Det andre alternativet tilbakestiller hele profilen din til tilstanden den var i da du først installerte LibreOffice.

Hvis du ikke klarte å løse problemet ved å bruke feilsøkingsmodus, klikker du på Avansert-utvidelsesmenyen. Der finner du instruksjoner om hvordan du får ytterligere hjelp.

Hvis du vil rapportere et problem med brukerprofilen din, kan du ved å klikke på Arkiv brukerprofil generere en ZIP-fil som kan lastes opp til feilsporingssystemet slik at utviklerne kan undersøke den.

Vær oppmerksom på at den opplastede profilen kan inneholde sensitiv informasjon, for eksempel din personlige ordbok, innstillinger og installerte utvidelser.

Supporter oss!